MENA เทรดวันแรกกระแสแรง!
MENA เทรด SET วันแรกกระแสแรง ตอกย้ำความเชื่อมั่นหุ้นโลจิสติกส์ชั้นนำ
8 ก.ค. 2564

นางสุวรรณา ขจรวุฒิเดช ประธานเจ้าหน้าที่บริหาร บริษัท มีนาทรานสปอร์ต จำกัด (มหาชน) หรือ MENA พร้อมคณะกรรมการบริษัท ร่วมพิธีเปิดการซื้อขายหลักทรัพย์ MENA วันแรกในตลาดหลักทรัพย์แห่งประเทศไทย (SET) โดยมี ดร.ภากร ปีตธวัชชัย กรรมการและผู้จัดการ และ นายแมนพงศ์ เสนาณรงค์ รองผู้จัดการหัวหน้าสายงานผู้ออกหลักทรัพย์ ตลาดหลักทรัพย์แห่งประเทศไทย
พร้อมด้วย นางยอดฤดี สันตติกุล รองกรรมการผู้อำนวยการ หัวหน้าสายงานตลาดทุน บริษัทหลักทรัพย์ เอเซีย พลัส จำกัด ในฐานะผู้จัดการการจัดจำหน่ายและรับประกันการจำหน่าย ร่วมแสดงความยินดี เมื่อวันที่ 7 กรกฎาคม 2564 ที่ผ่านมา โดย MENA ได้รับการตอบรับจากนักลงทุนอย่างน่าประทับใจ ย้ำความเชื่อมั่นหุ้นโลจิสติกส์ชั้นนำ พร้อมขยายการเติบโตอย่างมั่นคง